EM for brassband 1992

EM for brassband 1992, det 15. europamesterskapet for brassband ble arrangert 2. mai 1992 i St. David's Hall, Cardiff.

Resultat  
Konkurransen ble vunnet av Britannia Building Society Band dirigert av Howard Snell. Vinnerne vant begge avdelinger (pliktnummer og selvvalgt avdeling) med totalt 193 (95 + 98) av 200 mulige poeng. Premieseremonien ble imidlertid en selsom og kaotisk foreteelse, preget av kaos, feil og rot. Black Dyke Mills Band endte på andreplass med (92 + 95) 187 poeng, mens Eikanger-Bjørsvik Musikklag endte på tredjeplass med (94 + 90) 184 poeng.

Musikk  
Pliktnummer i konkurransen var Five Blooms in a Welsh Garden  av Gareth Wood. I sin selvvalgte avdeling fremførte Britannia Building Society Band The Year of the Dragon av Philip Sparke. Regjerende mester, Black Dyke Mills Band dirigert av James Watson, spilte Odin av Arthur Butterworth. Eikanger-Bjørsvik Musikklag spilte Trittico av James Curnow.

Referanser

Eksterne lenker
 European Brass Band Association

EM for brassband
Musikk i 1992